རིག་གནས་མིང་མཛོད་ལ་རིག་གནས་སྣ་འཛོམས་ཀྱི་གཞུང་བརྒྱའི་མིང་མཛོད་ཆེ་གྲས་རིག་གནས་གཞུང་ཚན་གཅིག་རྐྱང་བསྡུས་པའི་ཆེད་ཚན་མིང་མཛོད་དང་།བརྡ་ཆད་མིང་མཛོད་ཆེད་མིང་མིང་མཛོད་སོགས་ཀྱི་རིགས་དང་རྣམ་པ་ཧ་ཅང་མང་ལ།དེ་དག་མདོར་བསྡུས་ན་གཞུང་བརྒྱའི་མིང་མཛོད་དང་ཆེད་ཚན་མིང་མཛོད་གཉིས་ལའང་བསྡུ་ཆོག་སྟེ།བརྡ་ཆད་ནི་རིག་ཚན་གྱི་རང་བཞིན་ཅན་ཡིན་པས་ཆེད་ཚན་གྱི་མིང་བརྡའི་ཕྱོགས་སུ་གཏོགས་པ་དང་།ས་མིང་དང་མིའི་མིང་དང་རྒྱལ་ཁབ་ཀྱི་མིང་ལྟ་བུའི་ཆེད་མིང་ཡང་གཏོགས་ཕྱོགས་ཡོད་པ་ཅན་ཡིན་པས་བརྡ་ཆད་ཀྱི་ཁོངས་་སུ་འགྲོ་བ་ལྟ་བུ་སོགས་སོ།།